open-index/open-wikipedia-markdown huggingface dataset:
Travis Hamonic

**Travis Hamonic** (s. 16. elokuuta 1990 St. Malo, Manitoba, Kanada) on kanadalainen jääkiekkopuolustaja, joka pelaa NHL-joukkue Detroit Red Wingsissä. New York Islanders varasi isokokoisen ja fyysisen rightin puolustajan toisella kierroksella 53. pelaajana .

## Ura
WHL-joukkue Moose Jaw Warriors varasi Hamonicin 162. pelaajana jo 15-vuotiaana kesällä 2005, mutta hän aloitti siellä vuotta myöhemmin kaudella 2006–2007. Hamonic pelasi kuitenkin ensimmäisestä kaudestaan vielä osan MJHL:n Winnipeg Saintsissa. Ensimmäisellä kokonaisella WHL-kaudellaan 2007–2008 hän teki 61 runkosarjaottelussa tehot 5+17=22. New York Islanders varasi Hamonicin 53. pelaajana kesällä 2008.

Kaudella 2008–2009 Hamonic oli Warriorsin tehokkain puolustaja tehoilla 13+27=40. Kesken kauden 2009–2010, tammikuussa 2010 hänet kaupattiin Brandon Wheat Kingsiin. Hamonic teki tehoilla 11+33=44 WHL:n yhden kauden piste-ennätyksensä. Wheat Kings eteni Memorial Cupin finaaleihin, joiden tähdistökentälliseen Hamonic valittiin. Hänet valittiin kauden päätteeksi myös WHL:n itäisen konferenssin toiseen tähdistökentälliseen.

Toukokuussa 2010 Hamonic teki kolmivuotisen tulokassopimuksen New York Islandersin kanssa, ja hän siirtyi kaudeksi 2010–2011 sen organisaatioon. Hän aloitti kautensa Islandersin farmijoukkue Bridgeport Sound Tigersissa, AHL:ssä, jossa 19 runkosarjaottelua toi tehot 2+5=7. Hamonic teki NHL-debyyttinsä 24. marraskuuta 2010 vieraissa Columbus Blue Jacketsia vastaan. Hän sai ottelussa jääaikaa debytantiksi runsaat 19.57 minuuttia. Hamonic pysyi debyyttinsä jälkeen koko loppukauden Islandersin vakiokokoonpanossa. Ensimmäisen NHL-maalinsä hän teki 1. helmikuuta 2011 Atlanta Thrashersin Ondřej Pavelecin taakse. Hamonicin tulokaskausi toi yhteensä 62 runkosarjaottelussa tehot 5+21=26. Jäähyminuutteja tuli 103. Hän oli Islandersin eniten maaleja tehnyt puolustaja sekä toiseksi tehokkain puolustaja Andrew MacDonaldin jälkeen.

Kesäkuussa 2017 Islanders kauppasi Hamonicin Calgary Flamesiin vaihdossa yhtä ensimmäisen kierroksen varausvuoroa ja kahta toisen kierroksen varausvuoroa vastaan.

Tammikuussa 2021 Hamonic teki vapaana agenttina Vancouver Canucksin kanssa yksivuotisen ja 1,25 miljoonan dollarin arvoisen sopimuksen.

Heinäkuussa 2021 Hamonic solmi kahden vuoden ja arvoltaan kuuden miljoonan dollarin sopimuksen Canucksin kanssa.

Maaliskuussa 2022 Canucks kauppasi Hamonicin Ottawa Senatorsiin vaihdossa kolmannen kierroksen varausvuoroon.

Heinäkuussa 2023 Hamonic teki Senatorsin kanssa kaksivuotisen ja yhteensä 2,2 miljoonan dollarin arvoisen jatkosopimuksen.

Elokuussa 2025 Hamonic teki vapaana pelaajana Detroit Red Wingsin kanssa yksivuotisen ja yhden miljoonan dollarin arvoisen sopimuksen.

## Maajoukkue

Hamonic oli voittamassa alle 20-vuotiaiden MM-hopeaa vuonna 2010 ja alle 18-vuotiaiden maailmanmestaruutta vuonna 2008.

## Tilastot

## Lähteet
*
*
*

### Viitteet
Guanetidiini

**Guanetidiini** (C10H22N4) on guanidiinijohdannainen ja verenpainelääkkeenä käytettävä orgaaninen yhdiste.

## Synteesi
Guanetidiinisynteesin lähtöaine atsosiini alkyloidaan klooriasetonitriiliä käyttämällä, jolloin tuotteena muodostuu 1-atsosinyyliasetonitriiliä. Tämä molekyyli voidaan pelkistää litiumalumiinihydridillä 1-(2-aminoetyyli)atsosiiniksi, joka reagoidessaan S-metyylitiourean kanssa muodostaa guanetidiiniä.

## Vaikutusmekanismi ja käyttö
Guanetidiini syrjäyttää noradrenaliinin vesikkeleistä ja estää sen vapautumista ja takaisin ottoa. Näin se estää noradrenaliinin pääsyn hermojen päätteisiin ja lieventää periferaalisten verisuonten supistumaa ja täten laskee verenpainetta. Guanetidiiniä käytetään keskivaikean tai vaikean ylipaineen hoitamiseen yksinään tai muiden lääkkeiden kanssa, joskin se on melko vähän käytetty lääkeaine. Sitä voidaan käyttää myös refleksidystrofiaan liittyvän kivun hoitoon.

## Sivuvaikutukset
Guanetidiini voi aiheuttaa heikkouden ja väsymyksen tunnetta, bradykardiaa, huonovointisuutta ja oksentelua ja ejakulaation estymistä.

## Lähteet

## Aiheesta muualla
*Kyoto Encyclopedia of Genes and Genomes (KEGG): Guanethidine
Magneetti (romaani)

**Magneetti** on Kauko Röyhkän romaani. Se ilmestyi Weilin+Göösin julkaisemana vuonna 1987.

## Vastaanotto

*[[Helsingin Sanomat|Helsingin Sanomien]]* Tapani Ritamäen mukaan alun kertomukset pojan koulurakastumisista ovat koskettavia, mutta pitemmät jaksot miehistä sodassa ovat tylsiä.

## Lähteet
Pyhän Ristin kappeli

**Pyhän Ristin kappeli** on arkkitehti Pekka Pitkäsen 1960-luvulla suunnittelema siunauskappeli Turun hautausmaan uudemmassa, itäisessä osassa. 

Hautausmaan vanhemmassa osassa on professori Erik Bryggmanin suunnittelema 1940-luvun alussa valmistunut Ylösnousemuskappeli. Vuonna 1967 samalle hautausmaalle valmistui arkkitehti Pekka Pitkäsen suunnittelema Pyhän Ristin kappeli, joka on toteutettu yleisen suunnittelukilpailun voittaneen ehdotuksen pohjalta. 

Pyhän Ristin kappelissa on kolme erikokoista siunauskappelia: Suuri ja Pieni kappeli sekä Alakappeli. Kutakin kappelia voidaan käyttää joko arkku- tai polttohautausta varten toimitettaviin siunauksiin. Rakennus on kaksitasoinen. Ylemmässä tasossa on Suuren ja Pienen kappelin lisäksi niiden yhteinen eteisaula sekä mm. pieni uurnakappeli, jossa tuhkauurna luovutetaan omaisille hautausta varten. Eteisaulassa on kuvanveistäjä Essi Renvallin veistos *De profundis*. Pohjakerroksessa sijaitsee Alakappelin lisäksi teknisiä tiloja sekä krematorio-osasto. Arkut nostetaan pohjakerroksesta ylemmän kerroksen kappeleihin hydraulisella katafalkkihissillä.

Pyhän Ristin kappeli on askeettinen betonikappeli, joka edustaa 60-luvun minimalismia. Kappeli on niin julkisivuiltaan kuin myös tärkeimmiltä sisätiloiltaan betonipintainen. Pääosin kappeli on verhottu varta vasten mitoitetuin ja valmistetuin betonilaatoin, osittain pinnat ovat paikalla sahalautamuotissa valettua puhdasbetonia. Alttarit kaikissa kappeleissa samoin kuin saarnastuoli Suuressa kappelissa ovat betonimonoliitteja. Alttareilla on tummennettu pronssiristi ja hopeiset kynttilänjalat, penkit ovat tummennettua tammea. 

Karulla materiaalivalinnalla ja yksinkertaisilla muodoilla on siunaustoimitukselle pyritty luomaan kehys, joka pelkistyksellään auttaa omaisia hiljentymään kristillisen siunaustoimituksen oleelliseen sanomaan.

## Lähteet
* Pyhän Ristin kappeli, Turku, Arkkitehti 5/1967, s. 16-18.
* Pyhän Ristin kappeli, Turku, Arkkitehti 2/1969, s. 52-55. 
* Ilpo Okkonen, Asko Salokorpi: Suomalainen arkkitehtuuri 1900-luvulla - Finnish architecture in the 20th century, Gummerus 1985, s. 128-131.
Luc Nilis

**Luc Gilbert Cyrille Nilis** (s. 25. toukokuuta 1967 Hasselt, Belgia) on belgialainen entinen jalkapalloilija.

## Ura
Nilis oli pelipaikaltaan hyökkääjä. Hänet tunnettiin maalintekijänä ja vahvana pääpelaajana.

Nilis edusti Alankomaiden Eredivisiessä PSV:tä vuosina 1994–2000. Hän voitti seuran riveissä Alankomaiden-mestaruuden vuosina 1997 ja 2000 sekä Alankomaiden cupin vuonna 1996. Nilis voitti Eredivisien maalikuninkuuden vuosina 1996 ja 1997 tehtyään molemmilla kausilla 21 maalia. Hänet valittiin pelaajayhdistyksen äänestyksessä sarjan vuoden pelaajaksi vuonna 1995.

Nilis edusti Belgian 1. divisioonassa Anderlechtiä vuosina 1986–1994. Hän voitti seuran riveissä Belgian-mestaruuden vuosina 1987, 1991, 1993 ja 1994 sekä Belgian cupin vuosina 1988, 1989 ja 1994.

Nilis edusti Belgian 2. divisioonassa Winterslagia vuosina 1984–1986. Vuonna 2000 hän edusti Englannin Valioliigassa Aston Villaa.

Nilis pelasi Belgian maajoukkueessa vuosina 1988–2000 56 ottelua ja teki niissä 10 maalia. Hän edusti Belgiaa MM-kilpailuissa vuosina 1994 ja 1998 sekä Belgiassa ja Alankomaissa järjestetyissä EM-kilpailuissa vuonna 2000.

## Muuta
Peliuransa jälkeen Nilis on työskennellyt valmentajana. Nykyisin hän toimii PSV:n organisaatiossa hyökkääjien valmentajana.

Nilisin poika Arne on myös jalkapalloilija. Hän pelaa PSV:n organisaatiossa.
The Firm (albumi)

**The Firm** on brittiläisen The Firm -rockyhtyeen vuonna 1985 julkaisema esikoisalbumi. Albumin kappaleista tunnetuimpia on "Midnight Moonlight".

*[[Rolling Stone]]* -lehti antoi levylle kaksi tähteä viidestä  ja AllMusic neljä viidestä.

## Kappaleet
#
#
#
#
#
#
#
#
#

## Lähteet
Kaulakoru

**Kaulakoru** on kaulalla pidettävä koru. Kaulakorujen materiaaleja ovat muun muassa kulta, hopea, nikkeli, helmet ja lasi.

Kaulakoruja on paljon erilaisia ja niitä voi ostaa tavallisista kaupoistakin, mutta parhaita ja aitoja koruja saa korukaupoista.
Elina Heino

**Elina Heino** (s. 24. syyskuuta 1961 Helsinki) on suomalainen toimittaja ja televisiotuottaja. Hän on valmistunut valtiotieteiden maisteriksi Helsingin yliopistosta.

Heino on työskennellyt kirjoittavana toimittajana muun muassa *[[Taloussanomat|Taloussanomissa]], [[Helsingin Sanomat|Helsingin Sanomien]]* Kuukausiliitteessä, *[[Ilta-Sanomat|Ilta-Sanomissa]], [[Ylioppilaslehti|Ylioppilaslehdessä]]* ja päätoimittajana *[[Suomi-lehti |Suomi-lehdessä]]*. Vuoden 2011 alusta hän on ollut vapaa toimittaja. Heino vastasi 2008–2010 tuottajana *[[Vihreä Lanka]]* -lehden reportaaseista, profiileista ja kulttuurijutuista. 

Heino on työskennellyt pitkään toimittajana myös televisiossa. Vuosina 2007–2008 hän oli apulaistuottaja TV2:n ohjelmassa ''Hullu juttu''. Heino on ollut tekemässä myös ohjelmia *[[Ajankohtainen kakkonen]]*, *[[Tervo & Päivärinta]]*, *[[K. Tervo]]*, *[[Inhimillinen tekijä]]*, *[[Yhdenillan pysäkki]]*, *[[Pikku Jättiläinen (televisio-ohjelma)|Pikku Jättiläinen]]* ja *Onnelliset* sekä tuottajana tai apulaistuottajana ohjelmissa *[[T-Klubi]]*, *[[Harakanpesä]]* ja *[[Prisma Studio]]*. Lisäksi Heino on ohjannut ja käsikirjoittanut Yle Teemalle seitsenosaisen seurantadokumentin *[[Tähtäimessä maraton]]* ja ollut toinen käsikirjoittajista sarjassa *[[60-luvun kuvakirja]]*.

Heino työskenteli juontajana, tuottajana ja toimittajana Radio Cityssä kanavan alkuvuosina 1985–1990, jolloin sillä oli toimitila Lepakolla.

Heino on Tutkivan journalismin yhdistyksen hallituksessa 2012 alkaen. Hänen *[[Mediuutiset|Mediuutisissa]]* keväällä 2012 julkaistu juttunsa ”Ambulanssilla Eurooppaan” valittiin edustamaan Suomea EU:n journalismikilpailuun EU Health Prize for Journalists 2012.

## Teokset
* Kari Tervo, Heikki Hiilamo ja työryhmä: *Suomen sata rikkainta*. Helsinki: Tammi, 2000.  (Heino on ollut kirjoittamassa kirjan henkilöesittelyjä)

* Elina Heino (toim.), Wenzel Hagelstam & Kari Toivonen: *Antiikkia, antiikkia*. Helsinki: Kustannus W. Hagelstam ja Tarinatalo, 2000.

## Lähteet

## Aiheesta muualla
* Jukka Lindfors, Markku Salo: Nupit kaakkoon. Elmu kymmenen vuotta. Elävän musiikin yhdistys ry ja Kustannusosakeyhtiö City, 1988. Sivut 250, 262.
* Helsingin Sanomat 19.1.2007: Ihanaa 60-luvun nostalgiaa.
* Antiikkia, antiikkia -kirjasta Verkkouutiset 12.1.2001 
* Helsingin Sanomat 12.3.2001: Oivallisia oppaita huutokaupassa kävijöiden hyödyksi ja huviksi.
*Elina Heino IMDB:ssä
Ksanthippos Spartalainen

**Ksanthippos** (, , 200-luku eaa.) oli sotapäällikkö, joka palveli Karthagon armeijassa ensimmäisen puunilaissodan aikana. Hän oli mahdollisesti spartalainen palkkasoturi. Vuonna 255 eaa. hänen johtamansa puunilaisarmeija tuhosi Marcus Atilius Reguluksen legioonat Tunisin taistelussa hiekkatasangolla käyttäen hyväkseen sotanorsuja ja ylivoimaista ratsuväkeä.

Ksanthippoksen kuolemasta on useita eri tarinoita. Diodoros Sisilialaisen kertomana hän pysähtyi kotimatkallaan Lilybaioniin, jota roomalaiset piirittivät ja hyökkäsi onnistuneesti roomalaisia vastaan, mutta kateellisina menestyksestä hänelle annettiin vuotava laiva joka upposi Adrianmereen. Tarina on epäuskottava. Ksanthippos mainitaan erään provinssin kuvernöörinä vuodelta 245 eaa. Ptolemaios Euergeteen alaisena.

## Kirjallisuutta
* Heikkilä, Jukka M. *Karthago* Karisto, 2011.  (romaani)

## Lähteet
Madalitso Mkoloma

**Madalitso Mkoloma** (s. 1985 Lontoo, Yhdistynyt kuningaskunta) on barbadoslainen jalkapalloilija, pelipaikaltaan puolustava keskikenttäpelaaja. Mkoloma on pelannut muun muassa North Kensington FC:ssä, jota hän edusti vuosina 2008&ndash;2009. Hän on pelannut maajoukkueessa yhdessä ottelussa, ystävyysottelussa Trinidad ja Tobagoa vastaan vuonna 2008. Mkoloma tuli ottelussa kentälle 66. minuutilla.

## Lähteet
Lumon lukio

**Lumon lukio** on toisen asteen oppilaitos, joka sijaitsee Vantaan Korsossa. Se perustettiin 2003 kun Korson ja Koivukylän lukiot yhdistettiin. Lukiossa opiskelee vajaa 600 opiskelijaa ja henkilökuntaan kuuluu 45 henkilöä. Lukio toimii monitoimikeskus LUMO:n tiloissa. Lukiossa voi painottaa esittävään taiteeseen ja tieteeseen.

Keväällä 2011 lukio pääsi mukaan Nelosella esitettävään *[[Stage (televisiosarja)|Stage]]*-televisiosarjaan, jossa etsitään Suomen parasta koulumusikaalia. Koulu tippui kilpailusta kolmantena.

Lumon lukiosta kirjoitti keväällä 2013 kaikkiaan 112 ylioppilaskokelasta ja keväällä 2015 yhteensä 105 opiskelijaa.

## Katso myös
* Lumon kirjasto

## Lähteet

## Aiheesta muualla
*Lukiokoulutus ja ammatillinen koulutus Vantaalla (2016, pdf)  (vantaa.fi)
Vanoisen kansallispuisto

**Vanoisen kansallispuisto** on luonnonsuojelualue Ranskan Alpeilla, Italian vastaisella rajalla. Se tunnetaan vuorikaurispopulaatiostaan.

Puiston eläimistö on monipuolinen. Kallioisilla alueilla elää  noin kuusituhatta gemssiä ja 2100 vuorikaurista. Petonisäkkäisiin kuuluvat kettu, mäyrä, näätä ja kärppä. Lintuja pesii 125 lajia, maakotkia on 20 paria ja partakorppikotkia kolme paria.  Alueelle on palautettu korppikotkia, jotka olivat katoamassa kun niitä vainottiin karjatuhojen takia.

Puistossa on myös ihmisen tekemiä suojelukohteita kuten kivipiirroksia ja barokkirakennuksia, sekä maanviljelyyn liittyvää perinnemaisemaa.

## Lähteet

## Aiheesta muualla

*http://www.parcnational-vanoise.fr/
The Firm

**Firm** tai **The Firm** voi tarkoittaa:

## Kirjallisuus

* *[[Firma (romaani)|Firma]]* (engl. *The Firm*), John Grishamin romaani

## Elokuva ja televisio
* *[[Firma (elokuva)|Firma]]* (engl. *The Firm*), Grishamin romaaniin perustuva yhdysvaltalainen trillerielokuva vuodelta 1993
* *[[Firma (vuoden 2012 televisiosarja)|Firma]]* (engl. *The Firm*), Grishamin romaaniin perustuva televisiosarja vuodelta 2012
* *[[The Firm (vuoden 1988 televisioelokuva)|The Firm]]*, brittiläinen televisioelokuva vuodelta 1988
* *[[The Firm (vuoden 2009 elokuva)|The Firm]]*, uusintaversio vuoden 1988 televisioelokuvasta
* *[[Firma (televisiosarja)|Firma]]*, suomalainen komediasarja vuodelta 2005

## Musiikki
* The Firm (hip hop -yhtye)
* The Firm (novelty-yhtye)
* The Firm (rockyhtye)
** ''The Firm'' (albumi)
Heather Morris

**Heather Elizabeth Morris** (s. 1. helmikuuta 1987 Thousand Oaks, Kalifornia) on yhdysvaltalainen näyttelijä, tanssija ja laulaja. Hän aloitti uransa Beyoncén taustatanssijana ja tuli tunnetuksi Brittany Piercen roolista *[[Glee]]*-televisiosarjassa.

## Ura
Heather Morris aloitti tanssimisen yksivuotiaana ja harrasti siitä lähtien monia eri tanssilajeja. Hän osallistui lapsena useisiin tanssikilpailuihin. 19-vuotiaana hän alkoi luoda ammattitanssijan uraa Los Angelesissa. Morris osallistui *[[Tanssi jos osaat]]* -ohjelmaan, mutta ei päässyt 20 parhaan joukkoon. Hän sai kuitenkin työtä Beyoncén taustatanssijana ja oli mukana tämän maailmankiertuella vuonna 2007. Morris esiintyi sittemmin pienissä rooleissa elokuvissa *[[Iltasatuja]]* ja *[[Annetaan palaa!]]* sekä televisiosarjoissa *[[Eli Stone]]* ja *[[Swingtown]]*.

Vuonna 2009 Morrisille tarjottiin työtä Fox-kanavan musikaalisarja *[[Glee]]n* näyttelijöiden tanssinopettajana, mutta hän päätyikin näyttelemään sarjassa. Hänen roolihenkilönsä on höpsö cheerleader Brittany Pierce. Osa oli aluksi pieni, mutta sarjan toisella tuotantokaudella Brittanystä tehtiin yksi päähenkilöistä.

Morris kilpaili *[[Dancing with the Stars]]issa* vuonna 2017.

## Yksityiselämä
Heather Morris syntyi Kaliforniassa ja kasvoi Arizonan Scottsdalessa. Hänen isänsä kuoli, kun hän oli 14-vuotias. Morris valmistui Desert Mountain High Schoolista ja oli koulunsa tanssiaiskuningatar.

Morris asuu Los Angelesissa. Hän meni naimisiin pitkäaikaisen poikaystävänsä Taylor Hubbellin kanssa vuonna 2015. Parilla on kaksi poikaa.

## Filmografia
### Elokuvat

### Televisiosarjat

## Diskografia
* *Glee: The Music, Volume 1* (2009)
* *Glee: The Music, Volume 2* (2009)
* *Glee: The Music, Volume 3 Showstoppers* (2010)
* *Glee: The Music, The Christmas Album* (2010)
* *Glee: The Music, Volume 4* (2010)
* *Glee: The Music, Volume 5* (2011)

## Lähteet

## Aiheesta muualla

* 
* Heather Morris TV.com-sivustolla 
* Fox - Glee - Heather Morris
Thomas Arundel

**Thomas Arundel** (1353–1414) oli englantilainen piispa ja lordikansleri. Hän oli Canterburyn arkkipiispa, 1388–1397 Yorkin arkkipiispa, 1373–1388 Elyn piispa ja useita kertoja 1386–1413 Englannin lordikansleri. Hän vastusti jyrkästi John Wycliffen oppia.

## Elämä
Thomas Arundel syntyi vuonna 1353 vanhempiensa kolmantena poikana. Hänen isänsä oli Richard Fitzalan, Arundelin ja Surreyn jaarli, ja äitinsä oli Lancasterin Eleanor, Lancasterin jaarlin tytär. Hänestä tuli vuonna 1374 Elyn piispa. Kuningas Rikhard II:n hallinnon alkuvuosina Arundel liittoutui aatelisten kanssa kuningasta vastaan. Tämä joukko pakotti Rikhardin tekemään Arundelista vuonna 1386 Englannin lordikanslerin ja vuonna 1388 Yorkin piispan. Vuonna 1389 kuningas oli saanut jälleen otteen vallasta aateliston sijaan, ja hän erotti Arundelin lordikanslerin virasta. Rikhardin ja hänen vastustajiensa tehtyä sovinnon Rikhard palautti vuonna 1391 Arundelin lordikansleriksi, mutta Arundel luopui tehtävästä 1396 tultuaan Canterburyn arkkipiispaksi. Seuraavana vuonna kuningas erotti Arundelin piispanvirasta ja karkotti hänet maasta.

Maanpaossa Arundel liittoutui kuninkaan serkun Henry Bolingbroken kanssa. Hän palasi Englantiin Bolingbroken hyökätessä sinne vuonna 1399. Tällöin Bolingbroke kukisti Rikhardin ja nousi valtaistuimelle hallitsijanimenään Henrik IV. Arundel palasi Canterburyn arkkipiispaksi ja oli virassa kuolemaansa asti. Lisäksi hän palveli Henrikin kanslerina vuodet 1407–1409 sekä vuodet 1412–1413.

Canterburyn arkkipiispana Arundel ryhtyi toimiin lollardeja eli John Wycliffen kannattajia vastaan. Nämä toimet johtivat näistä useiden polttamiseen. Vuonna 1413 hän johti oikeustoimia lollardijohtaja sir John Oldcastlea vastaan, joka tuomittiin kuolemaan.

Arundel kuoli 19. helmikuuta 1414..

## Jälkimaine
Vuonna 2005 BBC:n History Magazine listasi Thomas Arundelin historian pahimpien brittien listassaan 1400-luvun pahimmaksi britiksi. Kirjassa "Who Murdered Chaucer?" Terry Jones väittää Arundelin olleen vastuussa kirjailija Geoffrey Chaucerin kuolemasta.

## Lähteet
Puikkijat

**Puikkijat** eli **sukeltaja-antiloopit** (Cephalophinae) on onttosarvisten sorkkaeläinten alaheimo. Siihen kuuluu 19 lajia, jotka jaetaan kolmeen sukuun. Ne elävät Saharan eteläpuolisessa Afrikassa. Monet lajit ovat uhanalaisia.

Puikkijoista on aikoinaan käytetty myös suomalaista nimeä duikerit niiden afrikaansinkielisen nimen *duiker* mukaan, joka merkitsee sukeltajaa, ja josta sukeltaja-antilooppi-nimikin johtui.

Puikkijoilla on lyhyet jalat ja vanttera takapää. Vaaran uhatessa ne syöksähtelevät eli ”sukeltavat” tai puikkivat pensaikon läpi. Kaikki lajit ovat saman muotoisia, mutta koko vaihtelee suuresti viisikiloisista *Philantomba*-lajeista yli 80-kiloiseen keltaselkäpuikkijaan (*Cephalophus silvicultor*). Sukupuolet ovat jokseenkin saman näköisiä niillä lajeilla, joilla sekä koiras että naaras ovat sarvekkaita. Naaraat ovat koiraita vähän suurempia.

Puikkijat syövät hedelmiä, jotkin lajit myös lihaa. Ne seuraavat usein sademetsän lehvästössä liikkuvia apinoita napatakseen näiltä maahan pudonneita hedelmiä.

## Lähteet
Sonam Tenzin

**Sonam Tenzin** (s. 20. lokakuuta 1986) on bhutanilainen jalkapalloilija, pelipaikaltaan keskuspuolustaja. Hän on pelannut viimeksi bhutanilaisessa Drukpol Thimphussa. Aiemmin hän edusti vuosina 2004–2013 intialaista Buddhist Blue Stars -seuraa. Tenzin pelasi Bhutanin maajoukkueessa 18 ottelussa, muttei tehnyt niissä yhtäkään maalia. 

## Lähteet
Charles Thurstan Shaw

**Charles Thurstan Shaw** (27. kesäkuuta 1914 – 8. maaliskuuta 2013) oli englantilainen arkeologi. Shaw tutki muinaisen Egyptin ja Afrikan arkeologisia löytöjä, erityisesti Afrikan kultarannikon Nigerian ja Ghanan alueilla. Shaw auttoi perustamaan Ghanan kansallismuseon ja arkeologisen osaston Ghanan yliopistoon 1950-luvulla. Shaw toimi Nigerian Ibadanin yliopiston arkeologian professorina 1963–1974. Hän vastaanotti vuonna 1972 Brittiläisen imperiumin ritarikunnan jäsenyyden arvolla *Commander*.. 

## Lähteet
Termistori

**Termistori** on vastus, jonka resistanssi riippuu lämpötilasta. Termistoreita, joiden resistanssin lämpötilariippuvuus on negatiivinen eli joiden resistanssi pienenee lämpötilan kasvaessa, kutsutaan NTC-termistoreiksi. PTC-termistorien resistanssi sitä vastoin kasvaa lämpötilan kasvaessa. Termistoreita käytetään yleisesti lämpötilan mittauksessa ja säädössä, esimerkiksi lämpötila-antureina termostaateissa ja paloilmaisimissa. 

Jos termistorin läpi kulkee niin pieni virta, että siitä aiheutuva tehohäviö ei merkittävästi lämmitä termistoria, sen resistanssiarvo kertoo ympäristön lämpötilan. Vaihtoehtoisesti termistorissa tapahtuvia tehohäviöitä voidaan käyttää hyväksi esimerkiksi ylikuormitussuojissa ja käynnistysvirran hallinnassa.

## Katso myös
* Vastuslämpötila-anturi

## Aiheesta muualla

*ResistorGuide.com: Thermistor
Järvenpään rantapuisto

**Järvenpään rantapuisto** sijaitsee Tuusulanjärven rannalla Järvenpään keskustan lähellä. Puisto rajoittuu etelässä Tervanokan uimarantaan ja pohjoisessa Järvenpään sirkuskenttään. Rantapuiston viereen avattiin vuonna 2008 Ravintola Huili. Rantapuiston viereinen Järvenpään casino paloi vuonna 2010.

Puiston lähellä on suuri Järvenpään natura-alue, jossa pesii paljon lintulajeja. Esimerkiksi naurulokkeja, sinisorsia, silkkiuikkuja ja nokikanoja voi nähdä alueella kesäisin.

Järvenpään rantapuistossa järjestetään myös paljon yleisiä tapahtumia.
Lorenzon öljy

**Lorenzon öljy** (*Lorenzo's Oil*) on vuonna 1992 valmistunut draamaelokuva. Elokuvan on ohjannut George Miller ja pääosia näyttelevät Nick Nolte, Peter Ustinov, Susan Sarandon ja Zack O'Malley Greenburg.

Elokuva sijoittuu 1980-luvulle, ja kertoo pyrkimyksestä etsiä parannusta ALD-tautia vastaan. Elokuva perustuu Lorenzo Odonen (1978–2008) ja hänen vanhempiensa todelliseen tarinaan.

## Juoni

Augusto ja Michaela Odone (Nick Nolte ja Susan Sarandon) eivät onnistu löytämään lääkäriä, joka voisi hoitaa heidän poikansa Lorenzon (Zack O’Malley Greenburg) harvinaista sairautta. Sen johdosta he alkavat tutkia sairautta itse voidakseen siten pelastaa poikansa hengen. Parannusta etsiessään Odonet ottavat yhteen niin lääkäreiden, tiedemiesten kuin tukiryhmienkin kanssa, sillä muut uskovat, että ALD on parantumaton sairaus, jolle edes tiede, saati sitten tavalliset ihmiset, eivät voi mitään.

Odonet eivät kuitenkaan suostu antamaan periksi, vaan he leiriytyvät lääketieteellisiin kirjastoihin, käyvät läpi eläinkokeita, ahdistelevat tutkijoita, kuulustelevat huippulääkäreitä ympäri maailmaa ja järjestävät sairaudesta jopa kansainvälisen konferenssin. Vaikka Odonet eivät juurikaan edisty tutkimuksissaan, vaan joutuvat seuraamaan poikansa terveyden heikkenemistä ja ovat jatkuvasti epäilijöiden ympäröimänä (joihin kuuluvat muun muassa heidän oman tukiryhmänsä jäsenet), he eivät suostu luovuttamaan. Lopulta he löytävät hoidon, jossa he lisäävät poikansa ruokavalioon tietynlaista öljyä (öljyä, joka sisältää kahta erityistä pitkää rasvahappoa), joka on tehty rapsi- ja oliiviöljystä. 

Odonet ottavat yhteyttä yli 100 yhtiöön ympäri maailmaa, kunnes he löytävät Croda Internationalissa työskentelevän iäkkään brittiläisen kemistin (Don Suddaby), joka on halukas tislaamaan halutun kaavan. Öljyn avulla pystytään pysäyttämään erittäin pitkien rasvahappojen kerääntymisen aivoihin, mikä on aiheuttanut Odonejen pojan tilan jatkuvan heikentymisen. Odonet onnistuvatkin pysäyttämään sairauden etenemisen. Heidän poikansa aivojen hermoyhteydet ovat kuitenkin kärsineet suurta vahinkoa, eikä niille voi tehdä mitään ennen kuin niiden korjaamiseksi löydetään uusia hoitoja, joiden avulla hermojen myeliinituppi (lipidieriste) voidaan uudistaa.

Elokuva päättyy Lorenzon ollessa 14-vuotias. Hänen tilansa on parantunut (hän pystyy nielemään itse ja vastaamaan kysymyksiin kyllä tai ei silmien räpäytyksillä), mutta lääketieteellisiä tutkimuksia tarvitaan selkeästi lisää. Elokuvan lopputeksteissä kerrotaan, että Lorenzo on saanut näkönsä takaisin ja opettelee parhaillaan käyttämään tietokonetta.

## Lähteet

## Aiheesta muualla
*Leffatykki.fi - Elokuvan arvostelu
*
Luettelo Suomen katsotuimmista elokuvista

Tämä artikkeli on **luettelo kaikkien aikojen katsotuimmista elokuvista Suomessa**.

Suomen elokuvasäätiö aloitti katsojamäärien tilastoinnin 1972. Arviot katsojamääristä ennen vuotta 1969 perustuvat Kari Uusitalon laskelmiin.

## Suomen katsotuimmat elokuvat elokuvateattereissa

## Katso myös
* Luettelo Suomen katsotuimmista kotimaisista elokuvista
* Luettelo Suomen katsotuimmista elokuvista vuosittain

## Lähteet
Philippe Anziani

**Philippe Anziani** (s. 21. syyskuuta 1961) on ranskalainen jalkapallovalmentaja ja entinen hyökkääjä. Tammikuusta 2014 lähtien hän on toiminut marokkolaisseura FUS de Rabatin tekninen johtaja.

## Ura pelaajana

Anziani aloitti ammattilaisuransa FC Sochaux'ssa 1978 ja pelasi seurassa uransa menestyksekkäimmät vuodet. Hän nousi jo nuorena hyökkääjänä Sochaux'n avauskokoonpanoon debytoitutaan pääsarjatasolla helmikuussa 1979. Hän oli mukana Sochaux'n joukkueessa, joka voitti liigassa hopeaa 1979–1980 ja eteni UEFA Cupin välieriin seuraavalla kaudella. Sochaux-vuosinaan Anziani pääsi myös Ranskan maajoukkueeseen, jossa pelasi kuitenkin vain viisi maaottelua vuosina 1981–1987. 

Kauden 1983–1984 jälkeen Anziani siirtyi AS Monacoon, jossa voitti Coupe de Francen mestaruuden. Hän pelasi Monacossa kaksi kautta, kunnes siirtyi kahdeksi kaudeksi FC Nantes Atlantiquen riveihin. Nantesista Anziani lähti 1988 ja pelasi yhden kauden Matrassa, kunnes siirtyi Sporting Toulon Variin. Anziani edusti Toulonia sen pääsarjataipaleen viimeiset vuodet, ja kun seura keväällä 1993 putosi lähti myös Anziani. Hän pelasi kauden 1993–1994 yllättäen liigaan nousseessa FC Martigues'ssa, mutta maaleja ei enää syntynyt toivotulla tavalla. Uransa kaksi viimeistä kautta hän edusti Gazélec Ajaccioa.

### Meriitit pelaajana

* Coupe de France: 1985

## Ura valmentajana

Valmennusuransa Anziani aloitti pelaajauransa tapaan FC Sochaux'ssa. Kesällä 1997 hän liittyi seuran organisaatioon apulaisvalmentajaksi ja toimi tässä tehtävässä lokakuuhun 1998, kunnes nousi päävalmentajaksi potkut saaneen Faruk Hadžibegićin paikalle. Anziani ei onnistunut pelastamaan seuraa putoamiselta pääsarjasta, mutta sai kuitenkin jatkaa tehtävässään. Lopulta huono kauden alku koitui kohtaloksi ja Anziani sai potkut syyskuussa 1999.

Anziani jatkoi valmennusuraansa Sochaux'n organisaatiossa nuorten valmentajana, mutta suuremmat tehtävät näyttivät karkaavan Anzianin ulottumattomiin. Kesällä 2006 hän liittyi SC Bastian organisaatioon Bernard Casonin apuvalmentajaksi. Edustusmiehistön lisäksi Anziani toimi valmentajana myös Bastian valmennuskeskuksessa. Casonin jätettyä seuran kesällä 2009 nousi Anziani lähes kymmenen vuoden tauon jälkeen edustusjoukkueen päävalmentajaksi.  Pesti päättyi kuitenkin jo alkuunsa, kun hän sai potkut kehnojen tulosten vuoksi marraskuussa 2009. 

Kesällä 2010 Anziani jatkoi uraansa FC Nantes Atlantiquessa apulaisvalmentajana. Baptiste Gentilin saatua potkut maaliskuussa 2011 nimitettiin Anziani seuran uudeksi päävalmentajaksi.  Anzianin johdolla Nantes sijoittui lopulta Ligue 2:ssa sijalle 13.Kauden viimeisen 3–2 tappioon Le Mansille päättyneen ottelun jälkeen Anziani ilmoitti jättävänsä Nantes'n valmentajan tehtävät. 

Tammikuussa 2014 Anzianista tuli marokkolaisseura FUS de Rabatin tekninen johtaja. Une nouvelle recrue pour le FUS

## Lähteet

## Aiheesta muualla
* The profile for Philippe Anziani
Matthew Morrison

**Matthew James Morrison** (s. 30. lokakuuta 1978 Fort Ord, Kalifornia, Yhdysvallat) on yhdysvaltalainen näyttelijä ja laulaja. Hänet tunnetaan Broadway-rooleistaan ja Will Schuesterin osasta televisiosarjassa *[[Glee]]*.

## Ura
Morrison opiskeli New Yorkin yliopistossa ja Collaborative Arts Project 21 -teatterikoulussa. 19-vuotiaana hän esiintyi kuorossa Broadway-musikaalissa *Footloose*. Morrison teki varsinaisen läpimurtonsa Broadwaylla Link Larkinin roolissa musikaalissa *[[Hairspray]]*. Vuonna 2005 hän esiintyi musikaalissa *The Light in the Piazza* ja sai roolistaan Tony-ehdokkuuden. Saavutettuaan menestystä teatterirooleissa Morrison alkoi näytellä televisiossa ja elokuvissa. Hän vieraili mm. televisiosarjoissa *[[Num3rot]]* ja **. 

Morrison on esittänyt pääosaa musikaalisarjassa *[[Glee]]* vuodesta 2009. Hän on voittanut roolistaan Satellite Award -palkinnon ja ollut kahdesti ehdolla Golden Globe -palkinnon saajaksi. Hän oli Emmy-ehdokkaana vuonna 2010.

Morrison sai keväällä 2022 potkut tv-ohjelman *So You Think You Can Dance* tuomaroinnista läheteltyään sopimattomia tekstiviestejä eräällä ohjelman kilpailijalle. 

## Yksityiselämä
Morrison on kotoisin Fort Ordista Kaliforniasta. Hän oli kihloissa näyttelijä Chrishell Stausen kanssa vuosina 2006–2007. Morrison avioitui laulaja-lauluntekijä Renee Puenten kanssa vuonna 2014.

## Filmografia

## Teatterirooleja
* *Footloose* (Broadway, 1998–2000)
* *[[The Rocky Horror Picture Show|The Rocky Horror Show]]* (Broadway, 2000–2002)
* *[[Hairspray]]* (Broadway, 2002–2004)
* *The Light in the Piazza* (Broadway, 2005)
* *A Naked Girl on the Appian Way* (Broadway, 2005)
* *10 Million Miles* (Off Broadway, 2007)
* *South Pacific* (Broadway, 2008–2009)

## Diskografia
### Singlet
* *Summer Rain* (2011)

### Soundtrackit
* *Glee: The Music, Volume 1* (2009)
* *Glee: The Music, Volume 2* (2009)
* *Glee: The Music, Volume 3 Showstoppers* (2010)
* *Glee: The Music, The Christmas Album* (2010)
* *Glee: The Music, Volume 4* (2010)
* *Glee: The Music, Volume 5* (2011)

## Lähteet

## Aiheesta muualla

* Matthew Morrisonin viralliset kotisivut
* 
* Matthew Morrison Internet Broadway Databasessa
* Matthew Morrison Internet Off Broadway Databasessa 
* Matthew Morrison Twitterissä
Aoi Hana

**Aoi Hana** (青い花) on japanilaisen Takako Shimuran piirtämä ja käsikirjoittama mangasarjakuva. Sarjaa alettiin julkaista marraskuussa 2004 Manga Erotics F -lehdessä. Ensimmäinen täysin oma sarjakuvapainos ilmestyi joulukuussa 2005. Sarja keskittyy *Fumi Manjōme*-nimisen, homoseksuaalisen koulutytön ja hänen ystävänsä *Akira Okudairan* tarinaan. Sarjakuvasta on tehty 11-osainen animaatioversio ja se ilmestyi kesällä 2009 J.C.Staff-studion tuottamana.
Port-Crosin kansallispuisto

**Port-Crosin kansallispuisto** on luonnonsuojelualue Ranskalle kuuluvalla Port Crosin saarella Välimeressä. Se sijaitsee noin kymmenen kilometriä Aurinkorannikon rannasta. Lähimmät kaupungit ovat  on Toulon ja Hyères.

Kansallispuisto on lintuharrastajien suosiossa. Siellä on tavattu 114 lintulajia, joista saarella pesii 21. Näiden joukossa on monia petolintuja.

## Lähteet

## Aiheesta muualla
Anna palaa 4

**Anna palaa 4** (*Bring it on: In It to Win It*) on vuonna 2007 julkaistu cheerleadereistä kertova elokuva. Elokuvan pääosissa ovat Ashley Benson, Cassie Scerbo, Michael Copon ja Jennifer Tisdale. Elokuvan on ohjannut Steve Rash, käsikirjoittanut Alyson Fouser ja julkaissut Universal Pictures. Elokuva julkaistiin suoraan DVD:lle.

*Anna palaa 4* on osa Anna palaa -sarjaa, johon kuuluvat elokuvat *[[Anna palaa]]* (2000), *[[Anna palaa 2]]* (2004) , *[[Anna palaa 3]]* (2006) ja *[[Anna palaa 5]]* (2009). *Anna palaa 4* ei liity juonensa suhteen elokuvasarjan edellisiin osiin.

## Näyttelijät

## Laulut
Anna palaa: viimeiseen saakka

**Anna palaa: viimeiseen saakka** (*Bring it on: Fight to the Finish*) on vuonna 2009 julkaistu cheerleadereistä kertova elokuva. Elokuvan pääosissa ovat Christina Milian, Cody Longo, Vanessa Born, Gabrielle Dennis ja Rachele Brooke Smith. Elokuvan on ohjannut Bille Woodruff, käsikirjoittanut Elena Song ja Alyson Fouse ja julkaissut Universal Pictures. Elokuva julkaistiin suoraan DVD:lle.

*Anna palaa: viimeiseen saakka* on osa Anna palaa -sarjaa, johon kuuluvat elokuvat *[[Anna palaa]]* (2000), *[[Anna palaa 2]]* (2004), *[[Anna palaa 3]]* (2006) ja *[[Anna palaa 4]]* (2007). *Anna palaa: viimeiseen saakka* ei liity juonensa suhteen elokuvasarjan edellisiin osiin.

## Näyttelijät

## Soundtrack
Tunisin taistelu

**Tunisin** tai **Bagradesin** taistelu käytiin vuonna 255 eaa. Rooman tasavallan ja Karthagon välillä ensimmäisen puunilaissodan aikana. Se päätti roomalaisten sotaliikkeet Afrikassa ja mahdollisti sodan jatkumisen.

## Aiemmat tapahtumat

Vuonna 256 eaa. konsulit Lucius Manlius Vulso ja Marcus Atilius Regulus kukistivat Karthagon laivaston Ekmonoksen meritaistelussa. Näin roomalaiset kykenivät laskemaan joukkoja Afrikkaan. He olivat niin menestyksekkäitä, että Manlius kutsuttiin takaisin mukanaan joukkoja ja suurin osa laivastoa.

Regulus jäi päättämään sodan. Adyksen vaikean tappion jälkeen karthagolaiset olivat valmiita neuvottelemaan, mutta konsulin ehdot olivat liian kovat. Karthago keräsi voimia palkaten mm. kreikkalaisupseeri Ksanthippoksen, joka havitteli taistelua avomaastossa maksimoidakseen Karthagon ylivoimaisen ratsuväen ja sotanorsujen mahdollisuudet.

Roomalaiset olivat sittemmin sijoittuneet Tunisiin. Lukumäärä on peräisin Polybiokselta. Heidän komentajansa Regulus halusi voiton huolimatta vahvistuneiden karthagolaisten aiheuttamasta riskistä, sillä hän ei halunnut seuraajiensa saavan siitä kunniaa. Roomalaisilla oli näet tapana vaihtaa komentajat virkavaalien aikaan.

## Taistelu
### Muodostelmat

Ksanthippos käytti muodostelmaa, jossa hätäisesti värvätty falangi oli keskellä, oikean sivustan muodosti  palkkasoturijalkaväki ja ratsuväki oli siipinä laidoilla. Norsut olivat rivistönä jalkaväen edellä. 

Roomalaiset käyttivät normaalia muotoa, jossa legioonalaiset olivat keskellä ja alivoimainen ratsuväki *([[equites]])* sivuilla.

### Taistelu

Heti taistelun alussa suurin osa legioonalaisista jäi rynnäköivien norsujen jalkoihin. Rooman ratsuväki oli pahasti alivoimainen ja pyyhkäistiin tieltä. Sen sijaan vasemmalla sivullaan roomalaiset saivat menestystä, kun parituhatta sotilasta (ehkä liittolaisia) kukistivat palkkasoturit ja ajoivat heitä takaa leiriin asti.

Keskemmällä vain vähän roomalaisia selvisi norsuista, ja nekin jäivät falangin saaliiksi.
Vapautunut Karthagon ratsuväki hyökkäsi roomalaisten selkään ja sivustaan, jolloin taistelu ratkesi teurastukseen kuten Cannaessa 49 vuotta myöhemmin. Vain ne 2 000 sotilasta, jotka aiemmin murtautuivat palkkasoturien läpi, selvisivät pakoon ja Rooman laivaston pelastamiksi Apsiista.

## Seuraukset

Regulus itse jäi vangiksi. Jotkin myöhemmät kirjailijat väittävät, että häneltä leikattiin silmät ja että norsun annettiin tallata hänet. Polybios ei mainitse tätä ja karthagolaisille vihamielinen Diodoros väittää hänen kuolleen luonnollisesti. Muitakin tarinoita on, kuten että hänet olisi kidutettu hengiltä piikkitynnyrissä.

## Katso myös
* Cannaen taistelu
* Hamilkar Barka
* Palkkasoturien sota
* Numidia

## Lähteet
* 
* 
* 
* Polybios, *Historiai*, 1. kirja

### Viitteet
Riwandi Wahit

**Riwandi Wahit** (s. 6. maaliskuuta 1981 Sendawar, Indonesia) on bruneilainen jalkapalloilija, pelipaikaltaan hyökkääjä. Hän edustaa seuratasolla QAF FC:tä, jota ennen hän on pelannut Malesian sarjaan osallistuneessa bruneilaisjoukkue DPMM FC:ssä. Wahit on pelannut maajoukkueessa kolme ottelua, muttei ole tehnyt niissä yhtäkään maalia.

## Lähteet
Oksana Tšusovitina

**Oksana Aleksandrovna Tšusovitina** (, Saksassa myös **Oksana Chusovitina**, s. 19. kesäkuuta 1975 Buhara, Uzbekistanin SNT, Neuvostoliitto) on uzbekistanilainen telinevoimistelija, joka on edustanut Uzbekistanin lisäksi Neuvostoliittoa ja Saksaa. Hän on olympiavoittaja, maailman- ja Euroopan mestari sekä Aasian kisojen kultamitalisti. Hän on voittanut suuren osan arvokisamitaleistaan hypystä. Tšusovitinan ura naistelinevoimistelun huipulla on kestänyt harvinaisen pitkään: hän muun muassa voitti Tokion MM-kilpailuissa 2011 hypyssä hopeaa 36-vuotiaana. Pekingin kesäolympialaisissa 2008 Tšusovitinasta tuli ensimmäinen viisissä kesäolympialaisissa kilpaillut naistelinevoimistelija. Lontoossa 2012 hän osallistui kuudensiin kesäolympialaisiinsa, mikä on telinevoimistelijoiden ennätys yhdessä bulgarialaisen Jordan Jovtševin kanssa. Lontoossa Tšusovitina sijoittui hypyssä viidenneksi. 40-vuotiaana Tšusovitina läpäisi karsinnan Rion kesäolympialaisiin 2016. Vuoden 2020 Tokion olympialaiset olivat hänelle kahdeksannet olympiakisat, mihin hän osallistui 46-vuotiaana. 

Tšusovitina aloitti telinevoimistelijan uransa Neuvostoliittoa edustaen, ja ehti voittaa maan edustajana kaksi MM-kultaa ja yhden MM-hopean. Neuvostoliiton hajottua Tšusovitina kilpaili Yhdistyneessä joukkueessa, jossa hän muun muassa voitti joukkuekilpailun olympiakultaa Barcelonassa 1992. IVY:n lakattua olemasta hän siirtyi edustamaan Uzbekistania, jonka edustajana hän voitti muun muassa viisi MM-mitalia ja kuusi Aasian kisojen mitalia. Tšusovitinan pojan sairastuttua vakavasti tämä muutti Saksaan, jossa oli saatavilla asianmukaista hoitoa. Tšusovitina siirtyi edustamaan Saksaa, ja voitti tämän jälkeen hypyssä muun muassa olympiahopeaa Pekingistä 2008, kaksi MM-mitalia ja Euroopan mestaruuden. Vuonna 2017 hänestä tuli Kansainvälisen voimistelujärjestön kunniagallerian jäsen.

Tšusovitina on naimisissa uzbekistanilaisen olympiapainija Bahodir Kurbanovin kanssa. 

## Lähteet
* Oksana Chusovitina – FIG 
* Oksana Chusovitina Biography and Olympic Results  Sports Reference LLC. 
* Profiili gymn-forum.net:issä 

### Viitteet
Anna palaa 2

**Anna palaa 2** (*Bring It On Again*) on vuonna 2004 julkaistu komediaelokuva, joka kertoo high schoolin kilpailuhenkisistä cheerleadereistä. Sen on ohjannut Damon Santostefano, käsikirjoittanut Alyson Fouse ja julkaissut Universal Pictures. Elokuva julkaistiin suoraan DVD:lle.

*Anna palaa 2* on osa elokuvasarjaa, johon kuuluvat menestyselokuva *[[Anna palaa!]]* (2000) sekä sen itsenäiset jatko-osat *[[Anna palaa 3]]* (2006), *[[Anna palaa 4]]* (2007) ja *[[Anna palaa: viimeiseen saakka]]* (2009). *Anna palaa 2* ei liity juonensa suhteen elokuvasarjan ensimmäiseen osaan.

## Näyttelijät
Progress (kirjankustantamo)

**Progress** (, suomeksi myös **Edistys**) oli Moskovassa toiminut neuvostoliittolainen kirjankustantamo. Se sai alkunsa vuonna 1931 perustetusta Neuvostoliiton ulkomaalaisten työläisten kustannusliikkeestä, joka vuonna 1939 muutettiin *Vieraskielisen kirjallisuuden kustannusliikkeeksi* (ven. Изда́тельство литерату́ры на иностра́нных языка́х, *Izdatelstvo literatury na inostrannyh jazykah*). Progress-kustantamo syntyi vuonna 1963, jolloin Vieraskielisen kirjallisuuden kustannusliikkeeseen liitettiin vuonna 1946 perustettu Ulkomaisen kirjallisuuden kustannusliike (ven. Изда́тельство иностра́нной литерату́ры, *Izdatelstvo inostrannoi literatury*).

Progress kustansi vieraille kielille käännettyä neuvostoliittolaista yhteiskuntapoliittista, tieteellistä, kauno- ym. kirjallisuutta sekä venäjäksi käännettyä ulkomaista kirjallisuutta. Vuonna 1974 se julkaisi neljälläkymmenellä kielellä 950 kirjanimekettä yhteensä 24,1 miljoonan kappaleen painoksena. Vuonna 1982 siitä erotettiin vieraskielisen kaunokirjallisuuden julkaisemiseen erikoistunut Raduga-kustantamo. Vuonna 1989 Progress kustansi 741 kirjanimekettä yhteensä 10,7 miljoonan kappaleen painoksena.

Suomenkielistä käännöskirjallisuutta julkaisivat 1960-luvun alkuun saakka etupäässä petroskoilaisen Karjala-kustantamon edeltäjät. Myöhemmin Petroskoissa oli Progress-kustantamon suomenkielinen toimitus.

Vuonna 1991 kustantamon tilalle perustettiin samanniminen osakeyhtiö. Nykyään Progressin perinteitä jatkaa kustannusliike *Progress-Traditsija*.

## Lähteet
Osman Ali Khan, Asaf Jah VII

__NOTOC__

**Mir Osman Ali Khan** (), syntämänimeltään **Usman Ali Khan Bahadur** (; 6. huhtikuuta 1886 – 24. helmikuuta 1967) oli Hyderabadin valtion ja Berarin viimeinen nizam eli hallitsija. Hän hallitsi Hyderabadia vuodesta 1911 vuoteen 1948, jolloin se liitettiin Intiaan.

Khanin varallisuus oli osittain hänen isältään Mahboob Ali Khanilta perittyä. Khan jatkoi omaisuutena kartuttamista vuonna 1911 tapahtuneen valtaan nousunsa jälkeen, eivätkä brittiläiset siirtomaaisännät häirinneet häntä asiassa. Hän käytti osan varoistaan valtakuntansa eduksi muun muassa valtateiden, sairaaloiden ja yleisten asuinrakennusten rakentamisen muodossa.

Khania pidettiin maailman rikkaimpana ihmisenä 1940-luvun alussa. Hänen omaisuutensa arvoksi arvioitiin kaksi miljardia Yhdysvaltain dollaria. Tuohon aikaan vasta perustetun Intian liittohallituksen omaisuuden arvoksi arvioitiin noin miljardi dollaria.

Kun Brittiläinen Intia jaettiin Intiaan ja Pakistaniin, Khan olisi halunnut Hyderabadin liittyvän Pakistanin osaksi Itä-Pakistanin (nykyisen Bangladeshin) tavoin. Hän yritti hankkia Hyderabadille aseita Pakistanista, mitä varten hän siirsi Pakistanin suurlähettiläälle Lontooseen yhteensä 1&nbsp;007&nbsp;940 puntaa. Hyderabad kuitenkin liitettiin operaatio Polossa Intiaan, mitä muslimifanaatikko Qasim Razvin puolisotilaalliset *razakar*-joukot ja 22&nbsp;000 miehen vahvuiset Hyderabadin asevoimat eivät pystyneet estämään.

Khan yritti myöhemmin vuonna 1954 päästä käsiksi Lontooseen siirtämiinsä varoihin, mutta Pakistanin valtio kieltäytyi luovuttamasta niitä. Hänen lapsenlapsensa voittivat oikeuden varoihin vuonna 2013 käydyssä oikeudenkäynnissä. Tuolloin summa oli noussut 36 miljoonan punnan arvoon.

## Muuta

Khan rakennutti Delhiin Hyderabad House -palatsin, joka nykyään toimii Intian hallituksen juhla- ja kokoustilana.

## Lähteet
* 

### Viitteet

## Aiheesta muualla
Khin Maung Tun

**Khin Maung Tun** (s. 18. syyskuuta 1985 Mingalardon) on myanmarilainen jalkapalloilija, pelipaikaltaan puolustaja. 

Khin pelasi urallansa Myanmarissa valtiovarainministeriön joukkueessa ja Yadanarbon FC:ssä sekä thaimaalaisessa Surat Thanissa. Hän voitti maansa mestaruuden yhteensä seitsemän kertaa, joista neljä valtiovarainministeriön ja kolme Yadanarbonin joukkueessa.

Khin pelasi vuosina 2002−2010 Myanmarin maajoukkueessa 21 ottelussa, muttei tehnyt joukkueessa yhtäkään maalia.

## Lähteet
Edistys

**Edistys** voi tarkoittaa seuraavia asioita:

* edistys, olosuhteiden paraneminen, ajassa tapahtuva myönteinen kehitys
* Edistys, Brooklynissa vuosina 1898–1899 ilmestynyt amerikansuomalainen aikakauslehti
* Edistys, neuvostoliittolaisen Progress-kustantamon suomenkielinen nimitys
* Kansallinen Edistyspuolue, vuosina 1918–1951 toiminut suomalainen liberaalipuolue
Lucas Foresti

**Lucas Foresti** (s. 12. toukokuuta 1992 Brasília) on brasilialainen moottoriurheilija.

## Ura
Ennen autourheilu-uraansa hän kilpaili nuorten motocross-sarjoissa vuoteen 2006 saakka, kunnes siirtyi karting-sarjoihin. Hän sijoittui debyyttivuonnaan neljänneksi. Seuraavana vuonna hän voitti neljä eri mestaruutta tulokkaana. Vuonna 2008 Foresti voitti jälleen karting-sarjan mestaruuden. Samana vuonna hän ajoi kaksi kilpailua Amerikan Formula BMW-sarjassa. Vuonna 2009 Foresti kilpaili Formula 3 Sudamericana sarjassa sijoittuen sarjan kolmanneksi.

Vuonna 2010 Foresti kilpaili muun muassa Britannian F3, Toyota Racing Series, Masters of Formula 3 ja F3 Sudamericana -sarjoissa. Hän ajoi myös GP3-sarjassa saavuttaen yhden kakkossijan ja seitsemän pistettä. Vuonna 2011 Foresti kilpaili Formula 3 Brazil Open sarjassa voittaen sarjan mestaruuden. Samana vuonna Foresti ajoi Britannian F3-sarjassa. Hän voitti kolme kilpailua ja sijoittui sarjan seitsemänneksi. Vuonna 2012 Foresti kilpaili FR3.5 sarjassa DAMS-tallissa saavuttaen kahdeksan pistettä. Samana vuonna hän voitti toistamiseen F3 Brazil Openin mestaruuden. Vuonna 2013 Foresti jatkoi FR3.5 sarjassa saavuttamatta pisteitä.

## GP3-tulokset
Jessalyn Gilsig

**Jessalyn Gilsig** (s. 30. marraskuuta 1971 Montreal, Quebec, Kanada) on kanadalainen näyttelijä, joka on tehnyt merkittävimmät roolinsa televisiossa.

## Ura
Jessalyn Gilsig aloitti uransa ääninäyttelijänä. Vuonna 1995 hän muutti New Yorkiin ja esiintyi useissa Off Broadwayn näytelmissä. Gilsig esitti opettaja Lauren Davisiä televisiosarjassa *Käytäväpeliä* vuosina 2000–2002. Tämän jälkeen hän alkoi näytellä sarjassa *[[Muodon vuoksi]]*. Sittemmin Gilsig on esiintynyt mm. televisiosarjoissa *[[Pako]]*, *[[Heroes (televisiosarja)|Heroes]]* ja *[[Glee]]*.

## Yksityiselämä
Gilsig oli naimisissa Bobby Salomonin kanssa vuosina 2005–2010. Parilla on vuonna 2006 syntynyt tytär.

## Filmografia
### Elokuvat

### Televisiosarjat

## Lähteet

## Aiheesta muualla

* 
* Jessalyn Gilsig TV.com-sivustolla
Black Hawk

**Black Hawk** voi viitata ainakin seuraaviin asioihin:

## Henkilöt
* Black Hawk (Sauk), intiaani
* Black Hawk (taiteilija)
* Antonga Black Hawk, intiaani

## Sodat
* Black Hawk -sota, sota Yhdysvaltojen ja intiaanien välillä 1832
* Black Hawk -sota (Utah), sota uudisasukkaiden ja intiaanien välillä 1865-72

## Paikat
* Blackhawk (Kalifornia)
* Blackhawk-Camino Tassajara
* Black Hawk (Colorado)
* Blackhawk (Mississippi)
* Black Hawkin piirikunta, Iowa
* Black Hawk Bridge, Mississippi-joen ylittävä silta
* Black Hawk College, Molinessa, Illinoisissa
* Black Hawk Purchase, Iowan vanha alue
* Blackhawk Farms Raceway, kilparata Illinoisissa

## Ajoneuvot
* USS Black Hawk, neljän yhdysvaltalaisen laivan nimi
* Black Hawk (Amtrakin juna)
* Black Hawk (CB&Q:n juna)
* Sikorsky S-67 Blackhawk, helikopteri
* Sikorsky UH-60 Black Hawk, helikopteri
* Stutz Blackhawk, auto

## Urheiluseurat
* Atlanta Blackhawks, jalkapallo
* Chicago Blackhawks, NHL
* San Francisco Bay Blackhawks, jalkapallo
* Atlanta Hawks, NBA, aiemmin nimellä Tri-Cities Blackhawks
* Waterloo Black Hawks, jääkiekko
* Iowa Blackhawks
* Plattling Black Hawks, amerikkalainen jalkapallo (Saksa)
Louiguy

**Louis Guglielmi**, taiteilijanimeltään **Louiguy**, (3. huhtikuuta 1916 Barcelona – 4. huhtikuuta 1991 Vence) oli katalonialainen muusikko. Hän on säveltänyt muun muassa Édith Piafille kappaleen La vie en rose.

Hän kuoli 75-vuotiaana Vencessä, Ranskassa.

## Lähteet
*
Kansan Kuvalehti

**Kansan Kuvalehti** oli Suomessa vuosina 1926–1934 ja 1944–1954 ilmestynyt suomenkielinen aikakauslehti. Lehti ilmestyi kerran viikossa. Alkujaan lehteä julkaisi WSOY ja vuodesta 1944 lähtien Yhtyneet Kuvalehdet . 

Lehden kansikuvissa oli paljon kuvia lapsista arkisissa toimissaan. Kansan Kuvalehdessä julkaistiin esimerkiksi Mika Waltarin, Kalle Väänäsen ja Väinö Välkiön kirjoituksia.

Lehdessä ilmestyneitä sarjakuvia olivat esimerkiksi Rymy-Eetu, Kissalan prinsessa ja Tapani Löfvingin seikkailut isonvihan aikana.

## Päätoimittajia
*Ilmari Jäämaa 1926–1929
*Huugo Vasara 1929
*Ilmari Turja 1929–1934, 1943–1945
*Ilmari Kohtamäki 1945–1954.

## Lähteet
* Kansalliskirjaston kokoelmat
* Otavamedia Oy:n historia 
### Viitteet

## Aiheesta muualla
*Kansan Kuvalehti (1952). PopuLAARi-blogissa julkaistuja lehden sivuja.
Marcel Nguyen

**Marcel Van Minh Phuc Long Nguyen** (s. 8. syyskuuta 1987 München) on saksalainen telinevoimistelija ja Euroopan mestari.

Nguyen on saavuttanut Saksan joukkueessa joukkuekilpailussa MM-pronssia, Euroopan mestaruuden, EM-hopean ja neljännen sijan Pekingin kesäolympialaisissa 2008. Pekingissä hän oli permannolla 14:s. Henkilökohtaisesti Nguyen on voittanut nojapuiden Euroopan mestaruuden ja rekin pronssia Berliinin EM-kilpailuissa 2011 sekä permannon EM-pronssia. Montpellier’n EM-kilpailuissa 2012 Nguyen uusi nojapuiden EM-kultansa.

Kesäolympialaisissa 2012 Lontoossa Nguyen voitti olympiahopeaa moniottelussa ja nojapuilla.

## Lähteet
* Marcel Nguyen – FIG 
* Marcel Nguyen Biography and Olympic Results  Sports Reference LLC. 
### Viitteet

## Aiheesta muualla
* Virallinen kotisivu
Jacques Pills

**Jacques Pills** (7. tammikuuta 1906 – 12. syyskuuta 1970) oli ranskalainen näyttelijä ja laulaja. Hän osallistui vuoden 1959 euroviisuihin Monacon edustajana kappaleella ”Mon ami Pierrot” ja sijoittui 11 kilpailijan joukossa viimeiselle sijalle.

Pills oli naimisissa laulaja Édith Piafin kanssa vuosina 1952–1956. Aiemmin hän oli naimisissa Lucienne Boyerin kanssa, ja heillä on tytär, laulaja Jacqueline Boyer.

## Lähteet

## Aiheesta muualla
*